A4-0230/98

Ψήφισμα επί της έκθεσης της Επιτροπή σχετικά με τα συστήματα ελέγχου από τον πωλητή που εφαρμόζονται στα κράτη μέλη (COM(96)0245 - C4-0589/96))

Το Ευρωπαϊκό Κοινοβούλιο,

- έχοντας υπόψη την έκθεση της Επιτροπής (COM(96)0245 - C4-0589/96),

- έχοντας υπόψη την έκτη οδηγία του Συμβουλίου 77/388/ΕΟΚ για την εναρμόνιση της νομοθεσίας των κρατών μελών για τους φόρους κύκλου εργασιών - κοινό σύστημα ΦΠΑ: ενιαία βάση υπολογισμού ((ΕΕ L 145 της 13.6.1977, σελ. 1)),

- έχοντας υπόψη την οδηγία του Συμβουλίου 92/12/ΕΟΚ περί διακίνησης φορολογησίμων ειδών, προϊόντων που υπόκεινται σε ειδικό φόρο κατανάλωσης και των σχετικών ελέγχων ((ΕΕ L 76 της 23.3.1992, σελ. 1)),

- έχοντας υπόψη την οδηγία του Συμβουλίου 69/169/ΕΟΚ περί εναρμόνισης των διατάξεων για την απαλλαγή από το φόρο κύκλου εργασιών και τους δασμούς, καθώς και τους ειδικούς φόρους κατανάλωσης κατά την εισδοχή στη διεθνή κυκλοφορία ((ΕΕ L 133 της 4.6.1969, σελ. 6)),

- έχοντας υπόψη την πρόταση ψηφίσματος σύμφωνα με το άρθρο 45(2) των βουλευτών Cushnahan, Banotti, Gillis και McCartin για τις πωλήσεις αφορολογήτων ειδών μετά τον Ιούνιο του 1999 (B4-1331/96),

- έχοντας υπόψη την πρόταση ψηφίσματος σύμφωνα με το άρθρο 45(2) των βουλευτών Collins, Andrews, Crowley, Fitzsimons, Gallagher, Hyland και Killilea για τις πωλήσεις αφορολογήτων ειδών (B4-0433/98),

- έχοντας υπόψη την έκθεση της Επιτροπής Οικονομικής, Νομισματικής και Βιομηχανικής Πολιτικής και τις γνωμοδοτήσεις της Επιτροπής Μεταφορών και Τουρισμού καθώς και της Επιτροπής Περιβάλλοντος, Δημόσιας Υγείας και Προστασίας των Καταναλωτών (A4-0230/98),

Α. έχοντας υπόψη ότι μολονότι υπάρχουν συστήματα ελέγχου από τον πωλητή στα 15 κράτη μέλη, εφαρμόζονται κατά διαφορετικό τρόπο,

Β. έχοντας υπόψη ότι μολονότι υπάρχουν συστήματα ελέγχου από τον πωλητή στα σημεία διεθνών αναχωρήσεων των διαφόρων τρόπων μεταφοράς, εφαρμόζονται κατά διαφορετικό τρόπο,

Γ. έχοντας υπόψη ότι οι έλεγχοι των εκμεταλλευομένων την επιχείρηση εκ μέρους των φορολογικών αρχών στα σημεία πώλησης περιορίζονται σχεδόν πάντοτε στον έλεγχο των υπευθύνων των αποθηκών και εγγυώνται μόνο ότι τα εμπορεύματα δεν θα εγκαταλείψουν το χώρο φορολογικής απαλλαγής, χωρίς να καταγράφονται οι δυσκολίες του διαχειριστή να ελέγχει τα διαθέσιμα υπόλοιπα μετά τις αγορές ή τις πολλαπλές ή προηγούμενες αγορές,

Δ. έχοντας υπόψη ότι η Επιτροπή Οικονομικής, Νομισματικής και Βιομηχανικής Πολιτικής πραγματοποίησε ακροάσεις σχετικά με τα συστήματα ελέγχου από τον πωλητή που εφαρμόζουν τα κράτη μέλη,

1. συμμερίζεται τους στόχους της οικοδόμησης μιας πραγματικής ενιαίας αγοράς που ήδη εκφράσθηκαν και ρυθμίστηκαν από την Επιτροπή από το 1991[semigr ]

2. διευκρινίζει ότι για την οριστική εφαρμογή μιας ενιαίας αγοράς είναι αδιανόητες καταστάσεις διαφορετικών φορολογικών νησίδων εντός ΕΕ εάν τούτο δεν συμβαίνει παρά προσωρινά[semigr ]

3. υπενθυμίζει ότι το μόνο κατάλληλο πρόσωπο για τον έλεγχο της ουσιαστικής τήρησης των ορίων αγορών είναι ο ίδιος ο διαχειριστής των σημείων πώλησης που εξάλλου έχει και συμφέρον να αυξήσει τις πωλήσεις του[semigr ]

4. υπογραμμίζει τη δυσκολία του διαχειριστή να διαθέτει όλες τις πληροφορίες σχετικά με το ταξίδι του επιβάτη κατά τη στιγμή της μεμονωμένης αγοράς[semigr ]

5. υπογραμμίζει τη δυσκολία προετοιμασίας συστημάτων ελέγχου στα αεροσκάφη καθ' όσον οι ταξιδιώτες δεν διαθέτουν πλέον τα κατάλληλα έγγραφα ταξιδίου και επομένως οι μοναδικοί έλεγχοι μπορούν να πραγματοποιηθούν από το ιπτάμενο προσωπικό ή υπολογίζοντας το μέσο όρο των αγορών με τον αριθμό των επιβατών του αεροσκάφους[semigr ]

6. επισημαίνει ότι ο έλεγχος των πωλήσεων στα πλοία είναι διαφορετικός από τα άλλα μέσα μεταφοράς καθ' όσον δεν πραγματοποιείται με την κάρτα επιβίβασης αλλά με ένα ξεχωριστό κουπόνι που περιέχει τις πληροφορίες σχετικά με τα ποσοτικά όρια των αγορών[semigr ]

7. υπογραμμίζει ότι οι έλεγχοι επί των συστημάτων ελέγχου από τον πωλητή υφίστανται και κατά το δυνατόν εφαρμόζονται αν και εξακολουθούν να υπάρχουν αντικειμενικές δυσκολίες συντονισμού μεταξύ διαφόρων κρατών μελών και διαχειριστών, διαφόρων μέσων μεταφοράς και πιθανών διαφόρων χρονικών στιγμών αγοράς προκειμένου να επιτευχθεί ένα ενιαίο και εναρμονισμένο σύστημα ελέγχου[semigr ]

8. ζητεί να επιτρέπεται στους επιβάτες που αναχωρούν από τους λιμένες και αερολιμένες της Ευρωπαϊκής Ένωσης και πραγματοποιούν διπλό έλεγχο εισιτηρίων (check in) με τελικό προορισμό χώρες εκτός ΕΕ, να μπορούν να επωφελούνται των πωλήσεων αδασμολογήτων ειδών στους τόπους αναχώρησης[semigr ]

9. επισημαίνει ότι στις αεροπορικές εταιρείες το σύστημα ελέγχου από τον πωλητή δεν απαιτεί σφράγιση του εισητηρίου με την ένδειξη ότι ο επιβάτης αγόρασε αφορολόγητα είδη[semigr ]

10. συνιστά να σφραγίζεται μόνον το τμήμα του εισητηρίου το οποίο φυλάσσεται από τον επιβάτη[semigr ]

11. συνιστά οι αεροπορικές εταιρείες να υιοθετήσουν τη σφράγιση του τμήματος του εισητηρίου που φυλάσσεται από τον επιβάτη[semigr ]

12. συνιστά η σφράγιση όλων των εισητηρίων να περιέχει σύμβολο παριστάνον τα αγορασθέντα προϊόντα[semigr ]

13. συνιστά όπου τα αφορολόγητα προϊόντα μπορούν να αγοραστούν μέχρι ενός συγκεκριμένου ορίου τιμής, η τιμή αυτή να εμφανίζεται στη σφράγιση του εισητηρίου[semigr ]

14. θεωρεί ότι όλα τα δυνάμει προβλήματα αποτελεσματικότητας των ελέγχων των αγορών θα μπορούσαν να επιλυθούν χρησιμοποιώντας πληρέστερα συστήματα πληροφορικής και ότι τα προγράμματα αυτά πληροφορικής (με ικανότητα ταυτόχρονης επεξεργασίας διαφορετικών πληροφοριών με διαφορετικά νομίσματα) θα μπορούσαν να δοκιμασθούν αρχικά στον τομέα των πωλήσεων αφορολογήτων ειδών και στη συνέχεια να εξαπλωθούν στο όλο εμπορικό σύστημα σε τιμές όλο και περισσότερο ανταγωνιστικές επ' ευκαιρία της έναρξης ισχύος του κοινού νομίσματος[semigr ]

15. θεωρεί επείγοντα τον προσδιορισμό μέτρων υποστήριξης με τομεακές και περιφερειακές ενισχύσεις στις πραγματικότητες που περισσότερο πλήττονται από την κατάργηση του συστήματος πωλήσεων αδασμολογήτων ειδών εντός της ΕΕ και προτείνει για το σκοπό αυτό τη χρησιμοποίηση κοινοτικών πόρων για να βοηθηθούν τοπικές καταστάσεις όπου η μετάβαση στο νέο καθεστώς παρουσιάζει δυσχέρειες[semigr ]

16. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο, καθώς και τις κυβερνήσεις και τα κοινοβούλια των κρατών μελών.